ലോകകപ്പ് യോഗ്യത: അര്ജന്റീനയ്ക്ക് തകര്പ്പന് ജയം, ബ്രസീലിന് സമനില ബ്യൂണസ് ഐറിസ്: ഫുട്ബോളില് അര്ജന്റീന അപരാജിത കുതിപ്പ് തുടരുന്നു. ലോകകപ്പ് ലാറ്റിനമേരിക്ക യോഗ്യത റൗണ്ടില് ഇന്ന് ഉറുഗ്വേയെ നേരിട്ട അര്ജന്റീനയ്ക്ക് തകര്പ്പന് ജയം. എതിരില്ലാത്ത മൂന്ന് ഗോളിനാണ് അര്ജന്റീനയുടെ വിജയം. മെസ്സിയുടെ കീഴില് കളം നിറഞ്ഞാടിയ അര്ജന്റീന തുടക്കം മുതല് ഉറുഗ്വേയെയുടെ ഗോള് മുഖത്ത് നിരവധി അവസരങ്ങള് സൃഷ്ടിച്ചു. നായകന് ലയണല് മെസ്സിയാണ് അര്ജന്റീനയുടെ ഗോള് വേട്ടയ്ക്ക് തുടക്കമിട്ടത്. 38ാം മിനിറ്റിലായിരുന്നു മെസ്സിയുടെ തകര്പ്പന് ഗോള്. തുടര്ന്ന് 44ാം മിനിറ്റില് റൊഡ്രിഗ്രോ ഡി പോള്, 62ാം മിനിറ്റില് ലൗട്ടേരോ മാര്ട്ടിനസ് എന്നിവര് അര്ജന്റീനക്കായി വലകുലുക്കി. വെള്ളിയാഴ്ച നടക്കുന്ന അടുത്ത മത്സരത്തില് പെറുവാണ് അര്ജന്റീനയുടെ എതിരാളികള്. അതേ സമയം, മറ്റൊരു മത്സരത്തില് തുടര്ച്ചയായ വിജയങ്ങള്ക്കു ശേഷം ബ്രസീലിന് സമനിലക്കുരുക്ക്. കൊളംബിയയാണ് ബ്രസീലിനെ സമനിലയില് തളച്ചത്. മെട്രോപ്പോളിറ്റാനോ സ്റ്റേഡിയത്തില് നടന്ന മത്സരത്തില് ഇരുടീമുകള്ക്കും ഗോള് കണ്ടെത്തുവാന് കഴിഞ്ഞില്ല. നിലവില് ലാറ്റിനമേരിക്കയില് 28 പോയിന്റുമായി ബ്രസീല് ഒന്നാം സ്ഥാനത്ത് തുടരുന്നു. Tags fifa world cup 2022 brazil vs colambia argrntina vs uruguay shortlink